ઝાલાવાડનો કપાસનો સટ્ટો ઇક્વિટી-કોમોડિટીમાં જ નહીં, હવે સટ્ટો તમામ ચીજવસ્તુઓમાં એટલી હદે વણાઈ ગયો છે કે, છેલ્લા બે-ત્રણ વર્ષથી ચોમાસા ૫ર સટોડિયાઓનું વર્ચસ્વ વધી રહ્યું છે. જૂન-જૂલાઈથી તથા ઓગસ્ટ માસના ચોમાસાના વરસાદરૂપી સટ્ટો કરવામાં ખેલાડીઓ વ્યસ્ત બની જાય છે અને કરોડો રૂપિયાનો સટ્ટો ગોઠવી રહ્યાં છે. છેલ્લા બે વર્ષ દુષ્કાળના રહ્યા બાદ ચાલુ વર્ષે પણ ભલે હવામાન ખાતું સામાન્ય કરતાં સારો વરસાદ દર્શાવી રહ્યું હોય, ૫રંતુ પંટરો તો હવામાન ખાતું સામાન્ય કરતાં સારો વરસાદ દર્શાવી રહ્યું હોય, ૫રંતુ પંટરો તો હવામાન ખાતાની આગાહીઓથી વિપરીત જ ચાલી રહ્યાં છે. કેમ કે હવામાન ખાતાં દરમિયાન છેલ્લા પાંચ વર્ષથી કરવામાં આવેલી આગાહીઓ પૈકી બે આગાહીઓ પણ સાચી પડી નથી. આમ આ વર્ષે પણ સામાન્ય કરતાં સારા વરસાદને નહીં, પરંતુ અનિયમિત અને નબળા ચોમાસાને ટાર્ગેટ કરીને કરોડોનો સટ્ટો રાજસ્થાન, હરિયાણા, પંજાબ, ગુજરાત અને દિલ્હીના પંટરો ગોઠવી રહ્યાં છે. એગ્રિ કોમોડિટીમાં છેલ્લા કેટલાક સમયથી સટ્ટારૂપી કોમોડિટી એવા એંરડા, ગવારગમ, ધાણા તથા જીરુંમાં વોલ્યુમ સાવ તળિયે બેસી ગયા છે. તેજીના ખેલાડીઓના ગણિત અવળા પડતાં મોટા ભાગે તેજીના સટોડિયાઓને જંગી નુકશાન પહોંચ્યું છે. જેના કારણે છેલ્લા એકાદ-બે માસથી કોમોડિટીના વાયદાના વેપારથી અલિપ્ત થયા છે. જે હવે ચોમાસા આધારિત સટ્ટો રમવામાં વ્યવસ્ત છે. ત્યારબાદ વરસાદ હવે કેવો રહે છે, વાવણી કેવી રહે છે તથા ઉત્પાદન કેવું રહેશે તેના આધારે ફરી એગ્રિ કોમોડિટીમાં એન્ટર થશે. એટલું જ નહીં, સમયાંતરે મોટી તેજી-મંદીમાં માર્જિન લાગુ કરી દેવામાં આવતાં તેમજ વાયદા બંધ થઈ જશે તેવા ડરથી દૂર ખસી વરસાદ આધારિત સટ્ટો ગોઠવી રહ્યાં છે. વૈશ્વિક હવામાનના અભ્યાસુઓનું કહેવું છે કે, અલ-નિનો, લા-નિનો તેમજ અન્ય કોઈ વાવાઝોડાની અસર અત્યારે જણાતી નથી. મોટા ભાગના આગાહીકારોનું કહેવુ છે કે, આ વર્ષે ૧૨ થી ૧૪ આની વર્ષ છે, ૫રંતુ વરસાદ ક્યારે અને કેટલો પડે છે તે ફેક્ટર મહત્વનું છે.